આ ભવ્ય ઉદ્દઘાટન સમયે ઘોઘાથી દહેજ વચ્ચેની પહેલી ટ્રીપ દરમિયાન વડાપ્રધાન સાથે 50 જેટલા દિવ્યાંગ બાળકોએ પણ ફેરીના પ્રવાસનો આનંદ માણ્યો હતો. સૌરાષ્ટ્ર અને દક્ષિણ ગુજરાત વચ્ચેનુ અંતર અને મુસાફરીનો સમય ઘટાડવા ઉપરાંત રાજય ધોરી માર્ગ પરનો ટ્રાફીક હળવો કરવાના આશયથી શરૂ કરાયેલી આ સેવાથી બે સ્થળ વચ્ચેનુ અંતર 360 કી.મી. થી ઘટીને 31 કી.મી. તથા માર્ગ પ્રવાસમાં લાગતો 8 કલાકનો સમય ઘટીને માત્ર દોઢ કલાકનો થઇ જશે.